**José Ramón Bouzas Camaño**, nado en Palmeira (Ribeira) en 1957, é un xornalista e escritor galego.

Traxectoria audiovisual
-----------------------

Estudou Medicina na Universidade de Santiago.. En 1979 comeza a traballar na emisora de Radio Galicia Cadena SER, e en 1985 pasa á Cadena COPE. A finais dese mesmo ano, e tras a creación da Televisión de Galicia, incorpórase á televisión pública de Galicia onde desenvolve o seu labor profesional, ao que sumou entre 1986 e 1992 tamén a dirección e presentación de programas na Radio. Durante os primeiros anos da súa carreira realizou programas de entretemento e magazines como *Entre nós*, *Coa miña xente* co que acadou o premio TP de Ouro; o cultural *Espacio aberto* e os musicais *Venres Show* co que gañou o premio TP ao mellor musical,  e *Noite de estrelas*, programas cos que se fixo popular. Tamén realizou o documental *Rapa das bestas de Sabucedo* (1988) con Victorino Lourido. Asemade, acadou gran impacto coa dirección e presentación do programa  Encontros, onde se visitaba aos galegos na emigración e se favorecían os reencontros familiares entre emigrados e os seus familiares en Galicia. Entre 2004 e 2008 dedicouse á produción, dirección e realización de documentais como *O Camiño Francés* (2004), *Historias de Compostela* (2004), Jacinto Caamaño, o paso do *Noroeste* (2006), *Encrucilladas* (2007), *Un mar de velas* (2007), *Correlingua* (2008), ou *Paixón polo mar* (2008) en colaboración con Victorino Lourido. Durante varios anos dirixiu e presentou o programa cultural *Eirado* emitido pola G2 da Televisión de Galicia. Dende 2013 volveu os Servizos Informativos onde dirixiu programas como *A Revista fin de Semana* e *A Revista* semanal.  

Participou, excepcionalmente, como actor na curtametraxe *Por una mujer* (2006). 

Ten colaborado eventualmente en diversas revistas de ámbito estatal como Clío, Mercurio, Más allá  e Viajes.

Traxectoria literaria
---------------------

Como escritor, comezou publicando en castelán *Mitos, ritos y leyendas de Galicia* (2000) en colaboración con Xosé Antonio Domelo, *Santiago, ¿y después de abrazar al Santo que?* (2004) en colaboración con Xosé A. Domelo, *El informe Manila* (2005), *Las luces del norte* (2008) e *100 cosas que hacer en Galicia al menos una vez en la vida* (2010). 

En lingua galega publicou o conto de Nadal *A Estrela de Oriente* (2010),o libro de viaxes *Novos pasos por Bretaña* (2014) e a novela *A voz do vento* (2014) coa que gaño na versión en castelán, *La voz del viento*, o LX Premio Ateneo Ciudad de Valladolid co lema "El espíritu del aire", ambientada nos dramáticos acontecementos que rodearon a figura de María Soliño. A derradeira partida de guerrilleiros antifranquistas que operou entre Galicia e as comarcas leonesas do Bierzo e La Cabrera inspirou a novela *Cando os lobos escoitaban a radio* (2022).  

Colaborou nos libros *Aid, rapoemas* (2012) e *Luar Na Lubre - Encrucillada XX* (2023). 

Ten participado como conferenciante en actividades de diferentes universidades, institucións e colexios.

Obra en galego
--------------

Pemón Bouzas na Televisión de GaliciaPemón Bouzas dirixindo o programa *A revista fin de semana* da TVG.
### Novela

* *A voz do vento* (2014). Vigo: Xerais. 400 páxs. ISBN 978-84-9914-636-2. ePub: ISBN 978-84-9914-663-8.
* *Cando os lobos escoitaban a radio* (2022). Vigo: Xerais. 272 páxs. ISBN 978-84-1110-091-5. ePub: ISBN 978-84-1110-099-1.

### Literatura infanto-xuvenil

* *A Estrela de Oriente* (2012). Vigo: Xerais, Camaleón. Ilustracións de Marcos Calo. 64 páxs. ISBN 978-84-9914-432-0.

### Ensaio

* *Novos pasos por Bretaña* (2014). Vigo: Xerais, Viaxes. 128 páxs. ISBN 978-84-9914-590-7.

Obra en castelán
----------------

### Novela

* *El Informe Manila* (2005). Barcelona: Martínez Roca. Sobre a vida da navegante, probablemente galega Isabel de Barreto.
* *Las luces del norte* (2008). Styria.
* *La voz del viento* (2014). Algaida.

### Ensaio

* *Mitos, ritos y leyendas de Galicia* (2000). Barcelona: Martínez Roca. En colaboración con Xosé Antonio Domelo.
* *Santiago de Compostela. ¿Y después de abrazar al santo qué?* (2004). Barcelona: Martínez Roca. En colaboración con Xosé Antonio Domelo.
* *100 Cosas que hacer en Galicia al menos unha vez en la vida* (2010). Barcelona: Martínez Roca.

Galardóns e nomeamentos
-----------------------

### Premios Mestre Mateo

| Ano | Categoría | Produción | Resultado |
| --- | --- | --- | --- |
| 2002 | Mellor comunicador de televisión | *Encontros* | Nomeado |

* Premio Tp ao Mellor programa musical *Venres Show* de TVG (1989)
* Premio Tp de Ouro ao personaxe máis popular por *Coa miña xente* de TVG (1992)
* LX edición dos Premios Ateneos de Valladolid, por *La voz del viento*.

Notas
-----

1. ↑  "autor/a A Editorial Xerais". *www.xerais.gal*. Consultado o 2022-03-10.
2. ↑  "Pemón Bouzas: Un descubridor de grandes historias". *La Voz de Galicia* (en castelán). 2021-07-25. Consultado o 2022-03-10.
3. ↑  "Ficha do libro Editorial Xerais". *www.xerais.gal*. Consultado o 2022-03-10.
4. ↑  "Ficha do libro Editorial Xerais". *www.xerais.gal*. Consultado o 2022-03-10.
5. ↑  "Ficha do libro Editorial Xerais". *www.xerais.gal*. Consultado o 2022-03-10.
6. ↑  "Ficha do libro Editorial Xerais". *www.xerais.gal*. Arquivado dende o orixinal o 10 de marzo de 2022. Consultado o 2022-03-10.
7. ↑  "Los escritores. Entrevistas. Pemón Bouzas: "La voz del viento, es una historia de valores". LX Premio Ateneo de Valladolid". *Olelibros* (en castelán). 2014-06-03. Consultado o 2022-03-10.

Véxase tamén
------------

### Ligazóns externas

* Web persoal

|  |  |
| --- | --- |
| Control de autoridades | 
* Wd: Q12397454
* WorldCat
* VIAF: 16007593
* BNE: XX1501717
* Dialnet: 2484801
* IMDb: nm3747646
* ISNI: 0000000108735245
* LCCN: n00099616
* SUDOC: 075156946

 |